# Olvido

Olvido és una pel·lícula espanyola de thriller i misteri del 2023 dirigida per Inés París i guionada per Fermín Palacios. Ambientada en el context de la riuada de València del 1957, és protagonitzada per María Caballero i Morgan Blasco.

## Sinopsi

En el període ulterior de la riuada de València del 1957, la jove periodista d'investigació Olvido Granell uneix forces amb Joaquín Caplliure, agent de la Policia Armada, per a desentranyar una conspiració relacionada amb l'aparició de cadàvers marcats.

## Repartiment

* María Caballero com a Olvido Granell
* Morgan Blasco com a Joaquín Caplliure
* Javier Butler com a Arnal
* Carlos Olalla com a don Luis
* Magüi Mira
* Jorge Cabrera com a doctor Rosat
* Ramón Ródenas com a Perelló
* Álvaro Báguena com a tinent Cervera

## Producció

Va ser produïda per La Dalia Films amb el suport de l'Institut Valencià de Cultura, À Punt, la Societat Estatal de Participacions Industrials, Ferrocarrils de la Generalitat Valenciana i el Govern de Navarra. Alguns dels llocs on es va rodar són València, Sagunt, Manises, Burjassot, Sueca i Quart de Poblet.

## Estrena

Es va estrenar el 24 de juny del 2023 al Festival Internacional de Cinema de València Cinema Jove. Va projectar-se en sales de cinema de València a partir del 29 de juny del 2023 i, posteriorment, va arribar a la resta de cinemes del País Valencià i Espanya el 16 de juliol del 2023.

## Premis i nominacions

| Any | Premi | Categoria | Nominat | Resultat |
| 2023 | 6ns Premis Berlanga | Millor pel·lícula | Olvido | Nominat |
| 2023 | 6ns Premis Berlanga | Millor direcció | Inés París | Nominat |
| 2023 | 6ns Premis Berlanga | Millor guió | Fermín Palacios Pina | Nominat |
| 2023 | 6ns Premis Berlanga | Millor muntatge i postproducció | José Manuel Jiménez, Víctor Suñer e Iván Martín | Guanyador |
| 2023 | 6ns Premis Berlanga | Millor direcció de fotografia i il·luminació | Javier Alomar Garau | Nominat |
| 2023 | 6ns Premis Berlanga | Millor actriu protagonista | Maria Caballero | Guanyador |
| 2023 | 6ns Premis Berlanga | Millor actor protagonista | Morgan Blasco | Nominat |
| 2023 | 6ns Premis Berlanga | Millor direcció de producció | Mamen Tortosa | Guanyador |
| 2023 | 6ns Premis Berlanga | Millor direcció artística | Rafael Jannone | Nominat |
| 2023 | 6ns Premis Berlanga | Millor disseny de vestuari | Inés Liverato | Guanyador |
| 2023 | 6ns Premis Berlanga | Millor maquillatge i perruqueria | Esther Guillem, Piluca Guillem, David Ambit, Alba Bautista | Guanyador |
| 2023 | 6ns Premis Berlanga | Millor banda sonora original | Isabel Royán | Nominat |

## Referències

* ↑ «‘Olvido’, de Inés París, estreno en Amazon Prime». CIMA, 30-10-2024.
* ↑ Boquerini. «'Olvido', intriga entre barro y lodo». El Correo. Grupo Vocento, 03-05-2022.
* 1 2 3 4 «‘Olvido’, el thriller ambientado en la 'riuà', cumple 9 semanas en cartelera». Valencia Plaza, 27-08-2023.
* 1 2 3 4 5 6 Úbeda-Portugués, Alberto. «Los estrenos del 16 de julio. 'Olvido'. Los crímenes de la riada» (en castellà). Aisge, 11-07-2023. [Consulta: 3 novembre 2024].
* 1 2 Sánchez Sequera, Marco. «‘Olvido’ – estreno en cines 16 de julio». Audiovisual451, 13-07-2023.
* ↑ Melchor, Carla. «Dentro del rodaje de 'Olvido', la película sobre la Riada de València». Levante-EMV. Prensa Ibérica, 04-04-2022.
* ↑ Rojo, Marta. «Un ‘thriller’ sobre el olvido impuesto remueve el barro de la riada en Valencia». El País, 24-06-2023.
* ↑ «Tráiler de ‘Olvido’, el thriller de Inés París en la gran riada de Valencia de 1957». Cine con Ñ, 12-07-2023.
* ↑ «'Kepler Sexto B', 'Olvido' y 'Unicorns' mandan en las nominaciones a los Premis Berlanga 2023». Europa Press, 04-10-2023.
* ↑ Madueño, Teresa. «‘Kepler Sexto B’ y ‘Olvido’ se reparten los Premios Berlanga 2023». Valencia Plaza, 11-11-2023.
* ↑ «'Kepler Sexto B', de Alejandro Suárez, y 'Olvido', de Inés París, triunfan en los Premios Berlanga 2023». Cadena SER, 12-11-2023.